**Raport Monitorimi i realizimit të zbatimit të Planit të Integritetit 2024 Bashkia Lushnje**

Tabela e përmbajtjes

1. Hyrje………………………………………………………………………………. 3
2. Metodologjia e vlerësimit……………………………………………………………4
3. Monitorimi i zbatueshmërisë së planit të integritetit………………………………...4
4. Konkulzione dhe Rekomandime……………………………………………………16
5. Hapa të tjerë…………………………………………………………………………16

Lista e Figurave

Figura 1: Shkalla e realizimit të plotë të masave/aktiviteteve janar-dhjetor 2024……………….5

Figura 2: Grafiku I zbatimit të masave janar-dhjetor 2024………………………………………6

Figura 3 : Objektivi I“Forcimi i kuadrit të brendshëm rregullator në aspekte të veçanta të etikës dhe integritetit”, grafiku i realizimit të masave/aktiviteteve janar-dhjetor 2024…………………8

Figura 4: Objektivi II**:** Menaxhimi dhe zhvillimi i burimeve njerëzore në bashki, për identifikimin dhe parandalimin e risqeve të integritetit”, grafiku i realizimit të masave/aktiviteteve janar-dhjetor 2024………………………………………………………………………………………………10

Figura 5: Objektivi III**: “**Rritja e transparencës në ndarjen e të dhënave me publikun”.grafiku i realizimit të masave/aktiviteteve janar-dhjetor 2024…………………………………………….12

Figura 6: Objektivi IV**: “**Menaxhimi i riskut të integritetit në fusha të veçanta të përgjegjësisë së bashkisë”grafiku i realizimit të masave/aktiviteteve janar-dhjetor 2024…………………………14

**I. Hyrje**

Integriteti institucional dhe lufta kundër korrupsionit konsiderohen si një nga prioritetet kryesore të Qeverisë Shqiptare. Në kontekstin e sektorit publik, integriteti nënkupton përmbushjen e detyrimeve për transparencë, llogaridhënie, etikë, ndershmëri, efektivitet dhe eficencë në kryerjen e detyrave dhe ushtrimin e funksioneve rregullatore dhe administrative.

Në nivelin e qeverisjes vendore, zbatimi dhe monitorimi i politikave kundër korrupsionit është konkretizuar përmes koordinimit dhe zbatimit të nismave antikorrupsion të parashikuara në Strategjinë Ndërsektoriale Kundër Korrupsionit (SNKK) 2015-2023, e cila vijon me Strategjinë e re 2024-2030 dhe Planin e Veprimit 2024-2026, të miratuara me Vendimin nr. 859, datë 26.12.2024.

Menaxhimi i riskut të integritetit në njësitë e vetëqeverisjes vendore (NJVV) përfaqëson një proces të rëndësishëm, i cili mbështetet në a Qëllimin e parë të Politikës: Parandalimi i korrupsionit, dhe konkretizohet në Objektivin Specifik 1.4: Forcimi i mekanizmave të parandalimit të korrupsionit në njësitë e vetëqeverisjes vendore. Ky process kontribuon gjithashtu në realizimin e Qëllimit Politik 5 të Strategjisë Ndërsektoriale për Decentralizimin dhe Qeverisjen Vendore 2023-2023 (SNDQV): “Forcimi i demokracisë vendore dhe përparimi i agjendës së integrimit evropian në nivel vendor, Objektivi Specifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023.

Ky proces është gjithashtu në përputhje me rekomandimet e Komisionit Evropian (2018) për Shqipërinë në kuadër të procesit të integrimit në Bashkimin Evropian, ku ndër rekomandimet e dhëna theksohet zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional për menaxhimin e integritetit në institucionet publike të vendit.

Procesi i menaxhimit të riskut të integritetit në nivel vendor zbatohet përmes një qasjeje gjithëpërfshirëse, që përfshin të gjitha strukturat e brendshme të bashkisë. Hapi i parë i këtij procesi është hartimi i Planit të Integritetit për njësinë vendore, detajuar edhe me një Plan Veprimi trevjeçar. Monitorimi dhe raportimi i këtij plani përbëjnë etapën tjetër të menaxhimit të riskut në bashki. Monitorimi zhvillohet periodikisht (çdo vit) dhe përfshin kryerjen e aktiviteteve nga punonjësit dhe drejtuesit e bashkisë për zbatimin e masave të miratuara për trajtimin e risqeve, në përputhje me përgjegjësitë që ata mbajnë.

Agjencia për Mbështetjen e Vetëqeverisjes Vendore (AMVV), në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar procesin e monitorimit të zbatimit të Planeve të Integritetit në nivel bashkie për vitin 2024.

**II. Metodologjia e vlerësimit.**

Ky raport është hartuar sipas metodologjisë së miratuar me **Urdhrin nr.553, datë 30.09.2021**, *“Për miratimin e metodologjisë së monitorimit të Planit të Integritetit për institucionet e qeverisjes qendrore”*. Vlerësimi është realizuar nëpërmjet analizës së të dhënave dhe matjes së progresit në zbatimin e masave të përfshira në Planin e Veprimit për këtë periudhë raportimi.

**III. Monitorimit i zbatueshmërisë të Planit të Integritetit për vitin 2024.**

Raporti i Monitorimit të zbatimit të Planit të Integritetit të Bashkisë Lushnje për vitin 2024 përbën dokumentin e parë të hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me Urdhrin e Ministrit të Drejtësisë nr.553, datë 30.09.2021.

Në Planin e Integritetit të bashkisë janë përcaktuar gjithsej katër objektiva, për të cilat janë parashikuar fushat me risk, si dhe janë planifikuar masat dhe aktivitetet për realizimin e tyre, si vijon:

* **Objektivi I** **:** Forcimi i kuadrit të brendshëm rregullator në aspekte të veçanta të etikës dhe integritetit*;*
* **Objektivi II:** Menaxhimi dhe zhvillimi i burimeve njerëzore në bashki, për identifikimin dhe parandalimin e risqeve të integritetit*;*
* **Objektivi III:** Rritja e transparencës dhe ndërveprimit me publikun**;**
* **Objektivi IV:** Menaxhimi i riskut të integritetit në fusha të veçanta të përgjegjësisë së bashkisë*;*

Plani i Integritetit është konceptuar për t’u zbatuar përgjatë një periudhe trevjeçare, konkretisht 2023-2025.

Për Bashkinë Lushnje Plani i Integritetit për periudhën janar-dhjetor 2024, referuar Planit të Veprimit, përmban masa dhe aktivitete të planifikuara sipas objektivave të përcaktuara në Planin e Veprimit.

**Situata e monitorimit të Planit të Integritetit Bashkia Lushnje për periudhën janar – dhjetor 2024,** **rezulton si më poshtë**:

Nga procesi i monitorimit rezulton se, në totalin prej 82 masash (aktivitetesh) të parashikuara për zbatim për vitin 2024:

* 53 masa/aktivitete janë realizuar plotësisht, që përfaqëson 65% të totalit
* 14 masa/aktivitete janë në process realizimi, ose 17 %
* 15 masa/aktivitete mbeten të parealizuara, ose 18 %

Rezultatet janë paraqitur në tabelën dhe grafikun vijues.

Figura 1 : Shkalla e realizimit të plotë të masave/aktiviteteteve janar-dhjetor 2024.

|  |  |  |  |  |  |
| --- | --- | --- | --- | --- | --- |
| Bashkia  Lushnje | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara për vitin 2024 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi në total i objektivave të PI | | 82 | 53 | 14 | 15 |

Figura 2: Grafiku i zbatimit të masave/aktiviteteve janar-dhjetor 2024

Sa më sipër, gjatë vitit 2024, Bashkia Lushnje ka ndërmarrë një sërë hapash të rëndësishëm në drejtim të forcimit të qeverisjes së mirë dhe integritetit institucional. Në këtë kuadër, janë hartuar dhe miratuar disa dokumente strategjike që adresojnë forcimin e etikës dhe integritetit, përmirësimin e funksionimit të strukturave vendore antikorrupsion, konsolidimin e kuadrit të brendshëm institucional, zhvillimin dhe fuqizimin e kapaciteteve të burimeve njerëzore, rritjen e rezistencës institucionale ndaj risqeve të integritetit, si dhe përmirësimin e transparencës dhe të besueshmërisë publike.

**Qasja Vlerësuese**

Raporti i monitorimit të zbatimit të Planit të Integritetit të bashkisë përmban një analizë të përgjithshme mbi zbatueshmërinë dhe progresin e arritur gjatë vitit 2024, në lidhje me aktivitetet dhe masat për menaxhimin e riskut në fusha të veçanta të përgjegjësisë. Raporti vlerëson gjithashtu përputhshmërinë me kuadrin rregullator dhe ndikimin e masave të ndërmarra në përmirësimin e performancës institucionale dhe forcimin e kapaciteteve për të parandaluar dhe për të rezistuar ndaj shkeljeve të integritetit.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë, bazuar në aktivitetet dhe masat e parashikuara për zbatim për vitin 2024, sipas Planit të Veprimit të Planit të Integritetit.

**Mbledhja dhe analiza e të dhënave**.

Të dhënat për hartimin e këtij raporti janë mbledhur nga Koordinatori i Integritetit të bashkisë, në përmbushje të rolit të tij si strukturë e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I** *“Forcimi i kuadrit të brendshëm rregullator në aspekte të veçanta të etikës dhe integritetit”.*

Ky objektiv synon të forcojë strukturat dhe mekanizmat që funksionojnë në nivelin e vetëqeverisjes vendore, të cilat kontribuojnë në rritjen e integritetit institucional dhe veprojnë si instrumente antikorrupsion. Këto struktura dhe mekanizma ngrihen dhe funksionojnë në përputhje me kornizën ligjore për vetëqeverisjen vendore, të drejtën e informimit, konsultimin publik, menaxhimin dhe kontrollin financiar, sinjalizimin dhe mbrojtjen e sinjalizuesit, parandalimin e konfliktit të interesit, etj.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 15 masa/aktivitete, nga të cilat:

* Janë realizuar 6 masa/aktivitete ose 40%
* Janë në proces realizimi 4 masa/aktivitete ose 27 %
* Nuk janë realizuar 5 masa/aktivtete ose 33 %.

Rezultatet janë paraqitur në tabelën dhe grafikun më poshtë:

|  |  |  |  |  |  |
| --- | --- | --- | --- | --- | --- |
| Objektivi  I | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete  në proces | Masa dhe aktivitete te parealizuara |
| *Forcimi i kuadrit të brendshëm rregullator në aspekte të veçanta të etikës dhe integritetit* | | 15 | 6 | 4 | 5 |

Figura 3 : **Objektivi I** *“Forcimi i kuadrit të brendshëm rregullator në aspekte të veçanta të etikës dhe integritetit”,* grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **40 %,** me zbatimin e masave /aktiviteteve si më poshtë:

* Informimi i punonjësve mbi rregullat e Kodit të Etikës, duke i vënë në dispozicion edhe dokumentin e rishikuar.
* Vënia në dispozicion e dokumentit të Kodit të Etikës për të gjithë stafin;
* Informim mbi detyrimet e punonjësve për deklarimin e konfliktit të interesit, duke u bazuar në kuadrin rregullator të zbatimit të legjislacionin në fuqi;
* Nënshkrimi i deklaratës së konfliktit të interesit në çdo rast nga punonjësit e bashkisë të përshirë në procese pune të ekspozuara ndaj këtij risku;
* Përditësimi regjistrit/inventarit të bashkisë për administrimin e dhuratave sipas rregullave të VKM nr. 874, datë 29.9.2021;
* Informimi i punonjësve të bashkisë mbi regjistrin e dhuratave dhe detyrimet e lidhura me deklarimin e tyre;

**Objektivi II:** *Menaxhimi dhe zhvillimi i burimeve njerëzore në bashki, për identifikimin dhe parandalimin e risqeve të integritetit.*

Ky objektiv synon të forcojë mekanizmat që lidhen me garantimin e integritetit duke përmirësuar menaxhimin dhe kapacitetet e burimeve njerëzore të bashkisë. Nëpërmjet përmirësimit të proceseve të menaxhimit të burimeve njerëzore në institucion do të sigurohen kapacitetet dhe aftësitë e nevojshme për zbatimin dhe konsolidimin e mekanizmave garantues të integritetit në institucion me qëllim rritjen e profesionalizimit të personelit dhe zhvillimin në karrierë të zyrtarëve në përputhje me performancën e tyre në punë.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 30 masa/aktivitete, nga të cilat:

* Janë realizuar 19 masa/aktivitete ose 63 %
* Janë në proces realizimi 5 masa/aktivitete ose 16 %
* Nuk janë realizuar 6 masa/aktivtete ose 21 %.

Rezultatet janë paraqitur në tabelën dhe grafikun më poshtë.

|  |  |  |  |  |  |
| --- | --- | --- | --- | --- | --- |
| Objektivi  II | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete  në proces | Masa dhe aktivitete te parealizuara |
| *Menaxhimi dhe zhvillimi i burimeve njerëzore në bashki, për identifikimin dhe parandalimin e risqeve të integritetit* | | 30 | 19 | 5 | 6 |

Figura 4: **Objektivi II:** *Menaxhimi dhe zhvillimi i burimeve njerëzore në bashki, për identifikimin dhe parandalimin e risqeve të integritetit*”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **63 %,** me zbatimin e masave /aktiviteteve si më poshtë:

* Përcaktuar në strukturë pozicionin e Sekretarit të përgjithshëm në përputhje me legjislacionin e Shërbimit Civil;
* Emërimi i Sekretarit të Përgjithshëm të bashkisë, në përputhje me legjislacionin për shërbimin civil, Shpallur vend vakant nga DAP;
* Informime periodike të drejtorëve të bashkisë për rëndësinë e procesit të vlerësimit të performancës së punonjësve.si dhe ka ndjekur procesin e vlerësimit të performancës në punë për të krijuar hapësirë edhe për vlerësimin e detyrave shtesë (aktivitete/ masa 16.1);
* Procesi i vlerësimit të performancës në punë përfshin edhe detyrat shtesë që mbajnë punonjësit;
* Formulari i vlerësimit të performancës rishikohet për të krijuar hapësirë për vlerësimin e detyrave shtesë;
* Drejtoria e burimeve njerëzore ka bërë analizën e nevojave për trajnim të punonjësve në bazë të vlerësimit të performancës ;
* Hartimi i një plani vjetor për trajnimin e punonjësve, i bazuar në nevojat për trajnim të identifikuara;
* Sigurimi i burimeve njerëzore të kualifikuara të mjaftueshme në njësinë e prokurimit publik;
* Ristrukturimi i Drejtorisë e Financës në bashki për të lehtësuar ndarjen e punës (hartuese dhe zbatuese) mbi buxhetin;
* Organizimi i trajnimeve për punonjësit e përfshirë në proceset e prokurimit publik, në lidhje me hartimin e specifikimeve teknike për objekte të ndryshme prokurimi;
* Përfshirja e tyre në planin vjetor të trajnimeve;
* Miratimi në strukturën organizative të njësisë së auditimit duke garantuar pavarësinë e funksionit;
* Sigurimi i burimeve njerëzore të nevojshme për njësinë e auditit;
* Marrja e masave që sektori i auditit të brendshëm të funksionojë me punonjës të certifikuar;
* Organizimi i trajnimeve për stafin mbi procedurat dhe kriteret për përpunimin dhe mbrojtjen e të dhënat personale dhe konfidenciale në raport me detyrimin për transparencë publike. Përfshirja e tyre në planin vjetor të trajnimeve;
* Hartim i një plani trajnimi në bashkëpunim me institucionet qendrore/ASHK mbi risitë ligjore.

**Objektivi III: “***Rritja e transparencës në ndarjen e të dhënave me publikun”.*

Ky objektiv synon të forcojë transparencën dhe llogaridhënien e bashkisë nëpërmjet sigurimit të pjesëmarrjes së publikut në procesin e identifikimit të prioriteteve strategjike afatgjata të njësisë vendore. Njësia vendore (bashkia) angazhohet të forcojë mekanizmat e pjesëmarrjes për shoqërinë civile dhe grupe të veçanta të interesit, gjatë hartimit dhe konsultimit të dokumenteve të politikave të ndryshme vendore.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 10 masa/aktivitete, nga të cilat:

* Janë realizuar 8 masa/aktivitete ose 80 %
* Janë në proces realizimi 2 masa/aktivitete ose 20 %

Rezultatet janë paraqitur në tabelën dhe grafikun më poshtë.

|  |  |  |  |  |  |
| --- | --- | --- | --- | --- | --- |
| Objektivi  III | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete  në proces | Masa dhe aktivitete te parealizuara |
| *Rritja e transparencës në ndarjen e të dhënave me publikun* | | 10 | 8 | 2 | 0 |

Figura 5: **Objektivi III: “***Rritja e transparencës në ndarjen e të dhënave me publikun”.*grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **80 %,** me zbatimin e masave /aktiviteteve si më poshtë:

* Plotësimi i Programit të Transparencës së bashkisë me informacionin e kërkuar në përmbushje të detyrimeve ligjore për transparencë proaktive;
* Adresimi i problemeve teknike në aksesimin e rubrikave të ndryshme në faqen e internetit planifikimi dhe adresimi problemeve teknike në aksesimin e rubrikave të ndryshme në faqen e internetit të bashkisë;
* Publikimi i rregullt i raporteve të përmbledhura të auditit në Programin e Transparencës, në respektim të detyrimeve të ligjit për të drejtën e informimit.;
* Rritja e ndërgjegjësimit publik mbi funksionin dhe për të bashkëpunuar më Njësinë e Vlerësimit dhe Referimit të Rasteve (NJVR) për identifikimin e personave në nevojë në territor;
* Plotësimi i faqes zyrtare të bashkisë në lidhje me shërbimet publike të ofruara nga Bashkia Lushnjë në fushën e bujqësisë;
* Publikimi i procedurave mbi mënyrën dhe afatet për zgjidhjen e konflikteve mbi kufijtë e tokave bujqësore në faqen zyrtare e bashkisë;
* Është bërë publikimi i të dhënave mbi administrimin e pronave bashkiake (gjendja, përdorimi, të ardhurat dhe shpenzimet për administrimin e tyre;
* Hartimi i Planit Vjetor dhe raportit vjetor të transparencës në procesin e vendimmarrjes ( Plani / Raporti i Konsultimit Publik);

**Objektivi IV: “***Menaxhimi i riskut të integritetit në fusha të veçanta të përgjegjësisë së bashkisë”;*

Ky objektiv synon adresimin e risqeve të integritetit në fushat funksionale të përgjegjësisë së bashkisë. Masat e parashikuara synojnë të pëmirësojnë efektivitetin, efiçencën dhe cilësinë e proceseve të punës në fushat funksionale të bashkisë, me qëllim përmirësimin e shërbimeve publike, planifikimin e territorit, menaxhimin e pronave dhe aseteve publike, menaxhimin financiar, etj.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 27 masa/aktivitete, nga të cilat:

* Janë realizuar 20 masa/aktivitete ose 74 %
* Janë në proces realizimi 3 masa/aktivitete ose 11 %
* Nuk janë realizuar 4 masa/aktivtete ose 15 %.

Rezultatet janë paraqitur në tabelën dhe grafikun më poshtë.

|  |  |  |  |  |  |
| --- | --- | --- | --- | --- | --- |
| Objektivi  IV | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara për vitin 2024 | Masa dhe aktivitete plotësisht të realizuara | Masa dhe aktivitete  në proces | Masa dhe aktivitete te parealizuara |
| *Menaxhimi i riskut të integritetit në fusha të veçanta të përgjegjësisë së bashkisë* | | 27 | 20 | 3 | 4 |

Figura 6: **Objektivi IV: “***Menaxhimi i riskut të integritetit në fusha të veçanta të përgjegjësisë së bashkisë”*grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **74%,** me zbatimin e masave /aktiviteteve si më poshtë:

* Kryerja e analizave në lidhje me faktorët që pengojnë realizimin e plotë të paketës fiskale;
* Ndërmarrja e të gjithë masave administrative dhe ligjore për vjeljen e detyrimeve të pashlyera të të tretëve ndaj bashkisë;
* Nënshkrimi i marrëveshjeve ndërinstitucionale të bashkëpunimit me ASHK dhe DPGJC, për të siguruar shkëmbimin në kohë të informacionit të përditësuar mbi subjektet që kanë detyrime financiare të pashlyera ndaj bashkisë;
* Planifikimi i trajnimeve për të rritur kapacitetet mbi zbatimin e Ligjit Nr. 10296, datë 08.07.2010, “Për menaxhimin financiar dhe kontrollin” dhe Ligjit Nr. 68/2017” Për financat e vetëqeverisjes vendore”. Përfshirja e tyre në planin vjetor të trajnimeve ;
* Përfshirja në Rregulloren e Brendshme e rregullave dhe detyrimeve për menaxhimin financiar dhe kontrollin e brendshëm;
* Përcaktimi i frekuencave të monitorimit dhe të raportimit të planit social ;
* Monitorimi sipas frekuencës së përcaktuar, dhe ndjekja e progresit së bashku me njësite e interesuara;
* Publikimi i raporteve të monitorimit në faqen e internetit të Bashkisë Lushnjë;
* Marrja e masave dhe sigurimi i burimeve të nevojshme të kualifikuara, si dhe burimeve financiare dhe teknike për inventarizimin e pronave bashkiake në të gjithë territorin e njësisë sipas planit të veprimit të Strategjisë për Vetëqeverisjen Vendore;
* Inventarizimi dhe saktësimi i pronave të bashkisë sipas të dhënave të kontabilitetit;
* Bashkëpunimi me ASHK dhe AMVV sipas Strategjisë së Qeverisjes Vendore 2023-2025 për vlerësimin e mundësisë së lehtësimit të formave të pagesës për regjistrimin e titujve të pronësisë në favor të NJVV Lushnjë;
* Hartimi i një marrëveshje bashkëpunimi për krijimin e linjave të qarta të komunikimit/ rakordimit për procesin e hipotekimit;
* Marrja e masave për krijimin e ambientit arkivor që plotëson kërkesat/standardet minimale;
* Vlerësim i mundësisë së Bashkisë për të siguruar i një ambienti të përshtatshëm për arkivimin e dosjeve fizike që lidhen me pronat;
* Mbajtja e komunikimit elektronik zyrtar mes punonjësve apo mes punonjësve dhe qytetarëve nëpërmjet adresave të postës elektronike me domain zyrtar;
* Udhëzime dhe kujtesa të vazhdueshme për stafin e bashkisë për të siguruar përdorimin e e-maileve të punës për çdo komunikim zyrtar;
* Krijimi i mekanizmave për të bërë kopje rezervë (backup) të komunikimeve elektronike në momentin e dorëzimit të detyrës;
* Krijimi i mekanizmave për të ruajtur komunikimin elektronik të rëndësishëm në formë shkresore në arkiv;

**IV. Konkluzione dhe Rekomandime.**

Në përmbyllje të këtij raporti monitorimi për periudhën raportuese *janar-dhjetor 2024*, bazuar në gjetjet që ky dokument ofron, të dhënat analitike të raportuara nga drejtoritë përkatëse dhe analizën e kryer, rezulton se:

Bashkia Lushnje ka vijuar me zbatimin e Planit të Integritetit, duke arritur një nivel mesatar realizimi prej 65% të masave të planifikuara për vitin 2024 (në intervalin 61-80%). Gjatë kësaj periudhe janë arritur rezultate pozitive në:

* Ngritjen e kulturës së integritetit dhe llogaridhënies në bashki;
* Transparencë më e lartë në publikimin e informacioneve;
* Trajnime dhe aktivitete që mbështesin etiken institucionale;
* Modernizimi i administratës përmes digjitalizimit të dokumentacionit;

Masat dhe aktivitetet e realizuara në kuadër të zbatimit të Planit të Integritetit kanë ndikuar ndjeshëm në rritjen e shkallës së transparencës së institucionit. Si rezultat, një sërë dokumentesh strategjike, aspekte të punës dhe të shërbimeve të ofruara, rezultatet e kontrolleve financiare, si dhe instrumentet për raportimin e korrupsionit apo shkeljeve të tjera, janë bërë të aksesueshme online në adresën zyrtare të bashkisë. Ky progres e ka renditur këtë indikator në vend të parë, duke e pozicionuar bashkinë në një nivel proaktiv të transparencës.

**V. Hapa të tjerë:**

* Zgjerimi i trajnimeve dhe fushatave ndërgjegjësuese, me fokus në parandalimin e sjelljeve që cënojnë integritetin;
* Forcimi i zbatimit të masave për transparencë dhe përmirësimi i kuadrit rregullator, me synim rritjen e integritetit në menaxhimin financiar, menaxhimin e burimeve njerëzore dhe administrimin e aseteve;
* Rritja e pjesëmarrjes qytetare dhe nxitja e sinjalizimit, përmes krijimit të kanaleve efektive dhe anonime për denoncime;
* Të vijojë puna për hartimin dhe miratimin e strategjisë për administrimin e pronave të bashkisë;
* Forcimi i koordinimit dhe bashkëpunimit ndërmjet drejtorive, për një raportim më të rregullt mbi masat e Planit të Integritetit;
* Sigurimi i një raportimi periodik transparent, përmes publikimit të raporteve 6-mujore mbi zbatimin e Planit të Integritetit;